Ga se Baegepeto fela ba ba neng ba na le boikutlo jo bo ntseng jalo ka botshelo le loso. Gompieno, mafoko a a reng “Jang, lo nweng mme lo itumele,” e setse e le mafoko fela a a se nang bokao. Fa e le gore fa motho a swa go fedile, a ga go botoka gore a itumelele botshelo fa a sa ntse a tshela? Ke eng fa o tshwanetse go tlhoafalela go dira se se siameng? Fa e le gore fa motho a swa go fedile, go raya gore go tshelela gompieno fela go siame. Tota le moaposetoloi Paulo o ne a bolela jalo. O ne a tlhalosa tsela e batho ba ba sa dumeleng mo tsogong ba ikutlwang ka yone fa a ne a re: “Fa e le gore baswi ga ba na go tsosiwa, ‘a re jeng re nweng, gonne ka moso re tlile go swa.’”—1 Bakorintha 15:32.